ai4bharat/Pralekha huggingface dataset:
பிரதமர் அலுவலகம்
கிழக்கு புறப்பகுதி விரைவுச் சாலை மற்றும் தில்லி – மீரட் விரைவுச் சாலையின் முதல் பகுதி ஆகியவற்றை பிரதமர் தொடங்கி வைத்தார்
தில்லி என். சி. ஆர் பிராந்தியத்தில் புதிதாக அமைக்கப்பட்ட இரண்டு விரைவு வழிச் சாலைகளை பிரதமர் திரு. நரேந்திர மோடி ஞாயிறன்று  நாட்டுக்கு அர்ப்பணித்தார். இவற்றில் தில்லி – மீரட் விரைவுச் சாலையின் முதலாவது பகுதியாக நிஜாமுதீன் பாலத்திலிருந்து தில்லி உ.பி. எல்லை வரையிலான 14 வழித் தடங்களை கொண்ட நுழைவுக் கட்டுப்பாடுடைய சாலை முதலாவதாகும். என்.எச்.1-ல் உள்ள குண்ட்லியிலிருந்து என்.எச்-2ல் உள்ள பல்வால் வரையிலான 135 கி.மீ. தூரமுள்ள கிழக்கு புறப் பகுதி விரைவுச் சாலை இரண்டாவது திட்டமாக நாட்டுக்கு அர்ப்பணிக்கப்பட்டது.
தில்லி-மீரட் விரைவுச் சாலை முழுமை பெறும்போது தேசியத் தலைநகரிலிருந்து மீரட்டுக்கும், மேற்கு உத்தரப்பிரதேசம் மற்றும் உத்தராகண்டின் மற்ற பல பகுதிகளுக்கும் பயண நேரம் கணிசமாகக் குறையும்.
தில்லி –மீரட் விரைவுச் சாலையை தொடங்கி வைத்தபின், இதனைப் பார்வையிடும் வகையில் திறந்த ஜீப் ஒன்றில் சில கிலோமீட்டர் தூரம் பிரதமர் பயணம் செய்தபோது, புதிதாக அமைக்கப்பட்ட சாலையின் இருமருங்கிலும், திரண்டிருந்த மக்கள், அவருக்கு வாழ்த்துக்களைத் தெரிவித்தனர்.
தில்லிக்கு ஏராளமான வாகனங்கள் வருவதை, மாற்றுப் பாதையில் அனுப்புவதன் மூலம், தேசியத் தலைநகரின் போக்குவரத்து நெரிசலைக் குறைப்பதோடு, மாசு ஏற்படுவதையும் குறைக்கும் இரட்டை நோக்கங்களுக்குக் கிழக்குப் புறப்பகுதி விரைவுச் சாலை பங்களிப்பு செய்யும்.
பாக்பட்டில் நடைபெற்ற பொதுக்கூட்டத்தில் உரையாற்றிய பிரதமர், தில்லி-மீரட் விரைவுச் சாலையின் ஒட்டுமொத்தப் பகுதியும், விரைவில் அமைக்கப்பட்டுவிடும் என்று நம்பிக்கைத் தெரிவித்தார். கிழக்குப் புறப்பகுதி விரைவுச் சாலை தில்லியின் போக்குவரத்து நெரிசலைக் குறைக்க உதவும் என்றும் அவர் கூறினார். மக்களின் வாழ்க்கைத் தரத்தை உயர்த்த நவீனக் கட்டமைப்பு முக்கியப் பங்காற்றுகிறது என்று அவர் குறிப்பிட்டார். சாலைகள், ரயில் பாதைகள், நீர்வழிப் பாதைகள் உள்ளிட்ட அடிப்படைக் கட்டமைப்பு வசதிகளை உருவாக்க மேற்கொள்ளப்படும் நடவடிக்கைகளை அவர் சுட்டிக்காட்டினார். அடிப்படைக் கட்டமைப்பு மேம்பாட்டுப் பணிகள் அதிகரித்திருப்பதற்கு சில உதாரணங்களையும் அவர் எடுத்துரைத்தார்.
பெண்களுக்கு அதிகாரமளிக்கும் செயல்கள் பற்றிக் குறிப்பிட்ட பிரதமர், தூய்மை இந்தியா இயக்கத்தின்கீழ், கழிப்பறைகள் கட்டப்பட்டிருப்பதையும், உஜ்வாலா திட்டத்தின்கீழ், எல்.பி.ஜி. இணைப்புகள் வழங்கப்பட்டிருப்பதையும் விவரித்து இதன் மூலம் பெண்களின் வாழ்க்கை எளிதாக்கப்பட்டுள்ளது என்றார். முத்ரா திட்டத்தின்கீழ் வழங்கப்பட்டுள்ள 13 கோடி கடன் தொகையில், 75 சதவீதத்திற்குமேல், பெண் தொழில்முனைவோருக்கு வழங்கப்பட்டிருப்பதாக அவர் தெரிவித்தார்.
ஷெட்யூல்டு வகுப்பினர் மற்றும் இதர பிற்படுத்தப்பட்ட வகுப்பினருக்கான நலத் திட்டங்கள் குறித்தும், பிரதமர் விவரித்தார்.
நடப்பு நிதியாண்டின் மத்திய பட்ஜெட்டில் ஊரக மற்றும் வேளாண் துறைக் கட்டமைப்பை வலுப்படுத்த 14 லட்சம் கோடி ரூபாய் வழங்கப்பட்டிருப்பதாகவும் பிரதமர் கூறினார்.
============
(Visitor Counter : 110
தொழிலாளர் மற்றும் வேலைவாய்ப்பு அமைச்சகம்
மத்திய தொழிலாளர் மற்றும் வேலைவாய்ப்பு அமைச்சர் திரு பூபேந்தர் யாதவ் தலைமையில் இஎஸ்ஐசியின் 189வது கூட்டம்
ஊழியர்கள் மாநில காப்பீட்டுக் கழகத்தின் 189வது கூட்டம் இன்று அதன் தலைமையகத்தில் மத்திய தொழிலாளர் மற்றும் வேலைவாய்ப்பு, சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்தர் யாதவ் தலைமையில் நடைபெற்றது. கூட்டத்தில் பல முக்கிய திட்டங்கள் அறிவிக்கப்பட்டன.
இஎஸ்ஐ திட்டத்தின் கீழ் காப்பீடு செய்யப்பட்ட தொழிலாளர்கள் மற்றும் அவர்களைச் சார்ந்தவர்களின் எண்ணிக்கையில் கணிசமான அதிகரிப்பு ஏற்பட்டுள்ளதைக்கருத்தில் கொண்டு, உள்கட்டமைப்பை வலுப்படுத்துவதற்கு முக்கியத்துவம் கொடுக்க வேண்டும் என மத்திய தொழிலாளர் நலத்துறை அமைச்சர் திரு பூபேந்தர் யாதவ் வலியுறுத்தினார். இஎஸ்ஐ மருத்துவமனைகள் மற்றும் மருந்தகங்களின் உள்கட்டமைப்பை படிப்படியாக வலுப்படுத்தவும் நவீனப்படுத்தவும் ‘நிர்மான் சே சக்தி’ முயற்சி தொடங்கப்பட்டுள்ளதாக அவர் மேலும் தெரிவித்தார். இந்த நிகழ்ச்சியில், மத்திய தொழிலாளர் மற்றும் வேலைவாய்ப்பு, பெட்ரோலியம் மற்றும் இயற்கை எரிவாயு துறை இணையமைச்சர் திரு ராமேஸ்வர் தெலி கலந்து கொண்டார்.
நிகழ்ச்சியில், திரு பூபேந்தர் யாதவ் இஎஸ்ஐயின் மாதாந்திர டிஜிட்டல் இதழான ‘ இஎஸ்ஐ சமாச்சார்’ முதல் இதழை வெளியிட்டார்.
2021-22 ஆம் ஆண்டிற்கான கணக்குகள் மற்றும் சிஏஜி அறிக்கை மற்றும் 2021-22 ஆம் ஆண்டிற்கான வருடாந்திர அறிக்கை மற்றும் அதன் பகுப்பாய்வு ஆகியவை அங்கீகரிக்கப்பட்டு ஏற்றுக்கொள்ளப்பட்டன. இது மத்திய அரசின் தொழிலாளர் மற்றும் வேலைவாய்ப்பு அமைச்சகத்தின் ஒப்புதலுக்குப் பிறகு நாடாளுமன்றத்தில் வைக்கப்படும்.
சிறப்பு சேவைகள் மற்றும் கட்டுரைகள்
இந்திய வர்த்தக மேம்பாட்டு நிறுவனத்தின் தலைவர் மற்றும் நிர்வாக இயக்குனர் திரு.எல்.சி.கோயலுக்கு ஓராண்டு பதவி நீட்டிப்பு
இந்திய வர்த்தக மேம்பாட்டு நிறுவனத்தின் தலைவரும், நிர்வாக இயக்குனருமான திரு.எல்.சி.கோயலுக்கு, ஓராண்டு பதவி நீட்டிப்பு அளிக்கப்பட்டுள்ளது. இவர் இதே பதவியில் 2021 செப்டம்பர் 1-ந் தேதி வரை தொடர்வார் என்று அந்த நிறுவனம் வெளியிட்டுள்ள செய்திக் குறிப்பு தெரிவிக்கிறது.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
பால்வள வளர்ச்சிக்கான தேசியத் திட்டம்
மக்களவையில் கேள்வி ஒன்றுக்கு மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு.பர்சோத்தம் ரூபாலா எழுத்துபூர்வமாக தாக்கல் செய்த பதிலில் கூறியதாவது:
பால்வள வளர்ச்சிக்கான தேசியத் திட்டத்தின் கீழ், இதுவரை 12.26 லட்சம் பால் உற்பத்தியாளர்கள் பால் கூட்டுறவு வரம்புக்குள் கொண்டுவரப்பட்டுள்ளனர். இவர்கள் அரசுப் பயிற்சித் திட்டத்தின் பலன்களைப் பெறுகின்றனர். பால்வளர்ச்சிக்கான தேசிய திட்டத்தின் கீழ் பால் கூட்டுறவுக்குள் சேர்க்கப்பட்ட விவசாயிகளின் மாநில வாரியான விவரம் இணைப்பில் கொடுக்கப்பட்டுள்ளது . தமிழகத்தில் இருந்து 100 பேர் சேர்க்கப்பட்டுள்ளனர்.
மாநில அரசுகளின் முயற்சிகளுக்கு உதவும் வகையில், மத்திய கால்நடை பராமரிப்பு மற்றும் பால்வளத்துறை, பால்வளர்ச்சிக்கான தேசிய திட்டம், பால் பொருட்கள் பதப்படுத்துதல் மற்றும் கட்டமைப்பு மேம்பாட்டு நிதி போன்ற திட்டங்களை அமல்படுத்தி வருகிறது. இதன் மூலம் பால் கூட்டுறவு அமைப்புகள், பால் உற்பத்தி நிறுவனங்களுக்கு நிதியுதவிகள் அளிக்கப்படுகின்றன. இதன் மூலம் தரமான பால் கொள்முதலுக்கான கட்டமைப்புகள் மேம்படுத்தப்படுகின்றன.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1808252
ரெயில்வே அமைச்சகம்
இந்திய ரயில்நிலைய மேம்பாட்டு கழகம், பிரெஞ்ச் தேசிய ரயில்வே மற்றும் ஏ எஃடி என்கிற பிரெஞ்ச் நிறுவனங்களுக்கிடையே முத்தரப்பு ஒப்பந்தம்
ஏ எஃடி என்கிற பிரெஞ்ச் நிறுவனம் இந்திய ரயில்நிலைய வளர்ச்சித்திட்டத்திற்கு பிரெஞ்ச் தேசிய ரயில்வே நிலைய மையங்கள் மற்றும் இணைப்புகள் வாயிலாக, தொழில்நுட்ப பங்குதாரராக, ஐ.ஆர்.எஸ்.டி.சி.க்கு 7,00,000/- யூரோ வரை நிதியுதவி வழங்க ஒப்புதல்
இந்திய ரயில் நிலைய மேம்பாட்டுக் கழகம் , பிரெஞ்ச் ரயில்வே, ஏ.எப்.டி. என்ற முகமை ஆகியவைகளுக்கிடையே பிரெஞ்சு முத்தரப்பு ஒப்பந்தம்  அன்று கையெழுத்தானது. இந்த நிகழ்ச்சியில் இந்திய ரயில்வேத் துறை இணையமைச்சர் திரு.சுரேஷ் அங்கடி, பிரான்ஸ் நாட்டுக்கான ஐரோப்பிய வெளியுறவுத்துறை இணை அமைச்சர் திரு ஜீன் பாப்டைஸ்ட் லெமோயின், இந்தியாவுக்கான பிரான்ஸ் நாட்டு தூதர் திரு எச் ஈ அலெக்ஸாண்டர் ஸீக்லர் மற்றும் இருதரப்பு உயர் அதிகாரிகள் பங்கேற்றனர்.
இந்த ஒப்பந்தத்தின் அடிப்படையில் ஏ எஃப்டி என்கிற பிரெஞ்ச் முகமை இந்திய ரயில்நிலைய வளர்ச்சித் திட்டத்திற்கு பிரெஞ்ச் தேசிய ரயில்வே நிலைய மையங்கள் மற்றும் இணைப்புகள் வாயிலாக, தொழில்நுட்ப பங்குதாரராக, 7,00,000/- யூரோ வரை ஐ.ஆர்.எஸ்.டி.சி-க்கு நிதியுதவி வழங்க ஒப்புதல் அளித்துள்ளது. இதனால் ஐ.ஆர்.எஸ்.டி.சி அல்லது இந்திய ரயில்வே துறைக்கு எந்த கடன் சுமை இருக்காது.
நிகழ்ச்சியில் பேசிய ரயில்வேத் துறை இணை அமைச்சர் திரு.சுரேஷ் அங்கடி, “இந்தியா மற்றும் பிரான்சுக்கு இடையே ரயில்வே துறையில் நீண்டகாலமாக வலுவான மற்றும் வளமான கூட்டுறவு உள்ளது. கடந்த ஆண்டுகளில் பிரான்ஸ் ரயில்வேயானது, தில்லி மற்றும் சண்டிகரிடையே வேகத்தை மேம்படுத்துதல், லூதியானா மற்றும் அம்பாலா நிலையங்களில் வளர்ச்சி பற்றிய ஆய்வுகளை இந்திய ரயில்வேயுடன் இணைந்து நடத்தி உள்ளது. இந்த முயற்சி இந்தியா மற்றும் பிரான்சுக்கு இடையே உள்ள ஒத்துழைப்பை மேலும் பலப்படுத்தும் என்றும், இந்திய ரயில்வே நிலையங்களின் தரத்தை உலக அளவில் நிலைநாட்ட உதவும் என்று நான் நம்புகிறேன்” என்று கூறினார்.
(Visitor Counter : 161
உள்துறை அமைச்சகம்
கைரேகை அலுவலக இயக்குநர்களின் 22-வது அகில இந்திய மாநாட்டை மத்திய உள்துறை இணை அமைச்சர் திரு அஜய் குமார் மிஸ்ரா தொடங்கி வைத்தார்
கைரேகை அலுவலக இயக்குநர்களின் 22-வது அகில இந்திய மாநாட்டை மத்திய உள்துறை இணை அமைச்சர் திரு அஜய் குமார் மிஸ்ரா அக்டோபர் 28 அன்று புதுதில்லியில் இருந்து காணொலி மூலம் தொடங்கி வைத்தார்.
உள்துறை அமைச்சகத்தின் சிறப்புச் செயலாளர்  திரு வி எஸ் கே கௌமுதி, மற்றும் தேசிய குற்ற ஆவண காப்பக இயக்குநர் திரு ராம் பால் பவார் தொடக்க அமர்வில் கலந்து கொண்டனர். மாநில கைரேகை அலுவலகங்களின் இயக்குநர்கள், மாநிலங்களை சேர்ந்த மூத்த காவல்துறை அதிகாரிகள், கல்வித்துறையைச் சேர்ந்த விஞ்ஞானிகள் மற்றும் கைரேகை துறை சார்ந்த இதர நபர்கள் காணொலி மூலம் நிகழ்வில் இணைந்தனர்.
குற்ற விசாரணையில் கைரேகை அறிவியலைப் பயன்படுத்துவது குறித்த 24-வது ஆண்டு வெளியீடான ஃபிங்கர்பிரிண்ட் இன் இந்தியா -2020-ஐ திரு மிஸ்ரா வெளியிட்டார்.
விசாரணைக்கு உதவும் வகையில் பல்வேறு தகவல் தொழில்நுட்ப பயன்பாடுகளை உருவாக்கி செயல்படுத்துவதில் தேசிய குற்ற ஆவண காப்பகம் எடுத்த நடவடிக்கைகளை அவர் பாராட்டியதோடு, அறிவியல் விசாரணையின் அவசியத்தை அவர் வலியுறுத்தினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1767451
கே.தேவி பத்மநாபன், கள விளம்பர அதிகாரி, திருச்சி
வேளாண் பயிர்களைத் தாக்கும் படைப் புழுக்களை அழிக்க, விதைப்புக்கு முன்பு ஆழமாக உழுவதை இந்திய வேளாண் ஆராய்ச்சி மையம் ஐசிஏஆர் பரிந்துரைத்துள்ளது. கோவிட்-19 மனித குலத்துக்கு அச்சுறுத்தலாக இருப்பது போல, இந்த படைப்புழுக்கள், வெட்டுக்கிளிகள் ஆகியவை பயிர்களை அழித்து, நமது வேளாண் முறையையே முடக்கிவிடும் அபாயம் கொண்டவை. கோவிட்-19 ஊரடங்கை சமாளித்து எழுவதற்கு, நாட்டுக்கு ஒரு எதிர்ப்பு சக்தியை வேளாண்மை அளித்துள்ளது. ஊரடங்கு பொதுமுடக்கத்திற்கு இடையிலும், அதிக உணவு தானியங்களை விளைவித்து, நாடு முழுமைக்கும் உணவு அளிக்கும் சேவையில் நாட்டுக்கு உறுதுணையாக நமது விவசாயிகள் உறுதியுடன் நிற்கின்றனர். நவம்பர் மாதம் வரை, ரேசன் அட்டைதாரர்களுக்கு, அரிசி அல்லது கோதுமை உள்ளிட்ட பொருள்கள் கூடுதலாக இலவசமாக வழங்கப்படும் என்ற பிரதமரின் அறிவிப்புக்கு வடிவம் கொடுக்க விவசாயிகள் உழைத்து வருகின்றனர். இதற்கு, உரிய நேரத்தில் தொழில்நுட்பம் மற்றும் அறிவியல் ஆலோசனை வழங்குவது அவசிய தேவையாகும். நமது வேளாண் அதிகாரிகள் தொடர்ந்து கள ஆய்வுகளை மேற்கொண்டு, பயிர் மேலாண்மையில் ஏராளமான பிரச்சினைகளைச் சந்திக்கும் நமது விவசாயிகளுக்கு உதவுகின்றனர்.
பயிர்களை படைப்புழுக்கள் தாக்குதலில் இருந்து காப்பாற்ற, ஆழமாக உழுமாறு விவசாயிகளுக்கு வேளாண் அதிகாரிகள் அறிவுரை வழங்கியுள்ளனர். மாநில வேளாண் விரிவாக்க மேலாண்மை நிறுவனத்தின்  இயக்குநர் மற்றும் வேளாண் கூடுதல் இயக்குநர் திரு. சங்கரலிங்கம், வேளாண் இணை இயக்குநர் திருமதி சாந்தி, துணை இயக்குநர் திரு. லட்சுமணசாமி, உதவி உயக்குநர் திரு.மோகன் ஆகியோர் படைப்புழுக்கள் மற்றும் அதன் மேலாண்மை குறித்து புள்ளம்பாடி வட்டாரம், கீழரசூர் கிராமத்தில் விவசாயிகளுக்கு விளக்கினர். கூடுதல் இயக்குநர் சங்கரலிங்கம், கோடை மழையைப் பயன்படுத்தி, விவசாயிகள் கோடை உழவைத் தொடங்குமாறு அறிவுறுத்தினார். ஆழமாக உழுவதன் மூலம், மக்காச் சோளத்தை தாக்கும் படைப்புழுக்களை அழிக்க முடியும். மேலும், இது நிலத்தின் தண்ணீர் உறிஞ்சு திறனை வலுப்படுத்தி, கோடைப் பயிர்களுக்கு உதவும்.
திருச்சியில், தரிசு நில வேளாண்மை மூலம், பருத்தி, மக்காச் சோளம் ஆகியவை 15000 ஏக்கரில் பயிரிடப்பட்டுள்ளது. உதவி இயக்குநர் திரு.மோகன், புள்ளம்பாடி வட்டாரத்தில் கடந்த வாரம் நல்ல மழை பெய்தது என்றும், இது இந்த வட்டார விவசாயிகளுக்கு பயன் அளிக்கக்கூடியது என்றும் கூறினார். தமிழக நீடித்த தரிசுநில மேம்பாட்டுத் திட்டத்தின் கீழ், புள்ளம்பாடி வட்டாரத்தில், 3000 ஹெக்டேர் நிலப்பரப்பு இலக்காகக் கொண்டு வரப்பட்டுள்ளது. இந்தத் திட்டத்தின் கீழ், கீழரசூர், மல்வாய், சதுர்ப்பகம், மேலரசூர் கிராமங்களைச் சேர்ந்த அனைத்து விவசாயிகளும், உழவுப்பணியைத் தொடங்குமாறு கேட்டுக் கொள்ளப்பட்டுள்ளனர். இந்த மண்டலத்தில் கோடை உழவு மேற்கொள்ளும் ஒவ்வொரு விவசாயிக்கும் ஏக்கருக்கு தலா ரூ.500 மானியமாக வழங்கப்படுகிறது என வேளாண் அதிகாரிகள் தெரிவிக்கின்றனர். உரத்துக்கு 50 சதவீத மானியமும், மக்காச்சோளப் பயிர்களைத் தாக்கும் படைப்புழுக்களை அழிக்க பூச்சி மருந்துகளும் விவசாயிகளுக்கு வழங்கப்படுகிறது.
அனைவருக்கும் உணவுப் பாதுகாப்பை உறுதி செய்வதில், வேளாண் அறிவியலும், அதன் உயர் தொழில்நுட்பச் சேவைகளும் மிக முக்கியமானவை. நமது விஞ்ஞானிகள் மற்றும் வேளாண் அதிகாரிகள், களத்தில் விவசாயிகள் சந்திக்கும் பிரச்சினைகளைச் சமாளிக்க தொடர்ந்து தங்கள் அரும்பணியை மேற்கொண்டு வருகின்றனர்.
--------------------------------------------------------------------------------------------------------------------------
உள்நாட்டு விமானப் போக்குவரத்து அமைச்சகம்
கர்நாடகாவில் ஷிவமோகா விமான நிலையத்தை பிரதமர் திறந்து வைத்தார்
கர்நாடகாவில் ஷிவமோகாவில் புதிதாக கட்டப்பட்ட விமான நிலையத்தை பிரதமர் திரு நரேந்திர மோடி திறந்து வைத்தார். அத்துடன் ரூ. 3,600 கோடி மதிப்பிலான பல்வேறு திட்டங்களையும் அவர் தொடங்கி வைத்தார்.
இந்தப் புதிய விமான நிலையம் ரூ.450 கோடி செலவில் கட்டப்பட்டுள்ளது. விமான நிலையத்தின் பயணிகள் முனைய கட்டிடத்தின் பரப்பளவு 4340 சதுர மீட்டராகும். மணிக்கு 300 பயணிகளைக் கையாள முடியும். விமானங்கள் இரவு நேரத்தில் தரையிறங்குவதற்கான வசதிகள் செய்யப்பட்டுள்ளது. இது மிக விரைவில் செயல்படுத்தப்படும் என்று தெரிவிக்கப்பட்டுள்ளது.
பிரதமர் அலுவலகம்
பிரதமர் ஜூன் 10 அன்று குஜராத் செல்கிறர் ரூ.3,050 கோடி மதிப்பிலான வளர்ச்சித் திட்டங்களுக்கு பிரதமர் அடிக்கல் நாட்டித் தொடங்கி வைக்கிறார்
பிரதமர் திரு நரேந்திர மோடி ஜூன் 10 அன்று குஜராத்துக்கு பயணம் மேற்கொள்ளவிருக்கிறார். நவ்சாரியில், காலை சுமார் 10.15 மணிக்கு ‘குஜராத் பெருமை இயக்கத்தின்’ போது பலவகையான வளர்ச்சித் திட்டங்களுக்கு பிரதமர் அடிக்கல் நாட்டி தொடங்கி வைப்பார். பிற்பகல் 12.15 மணி அளவில் ஏ எம் நாயக் சுகாதார கவனிப்பு வளாகம் மற்றும் நிராலி பன்னோக்கு மருத்துவமனையை அவர் திறந்து வைப்பார். இதன் பின்னர் பிற்பகல் 3.45 மணிக்கு அகமதாபாதில் உள்ள போபாலில் இந்திய தேசிய விண்வெளி மேம்பாடு மற்றும் அங்கீகார மையத் தலைமையகத்தை அவர் தொடங்கிவைப்பார்.
நவ்சாரியில் பிரதமர்
குஜராத் பெருமை இயக்கம் என பெயரிடப்பட்டுள்ள நிகழ்ச்சியில் பிரதமர் பங்கேற்பார். இந்த நிகழ்ச்சியின் போது நவ்சாரியில் உள்ள பழங்குடி மக்கள் பகுதியான குட்வேலில் ரூ.3,050 கோடி மதிப்பிலான வளர்ச்சித் திட்டங்களுக்கு அடிக்கல் நாட்டி தொடங்கி வைப்பார். 7 திட்டங்களை தொடங்கி வைத்தல், 12 திட்டங்களுக்கு அடிக்கல் நாட்டுதல், 14 திட்டங்களுக்கு பூமி பூஜை செய்தல் ஆகியவை இதில் அடங்கும். இந்தப் பகுதியில், குடிநீர் விநியோகம், சாலைப் போக்குவரத்து போன்றவற்றை மேம்படுத்த இந்தத் திட்டங்கள் உதவும்.
ஏ எம் நாயக் சுகாதார கவனிப்பு வளாகத்தில் பிரதமர்
நவ்சாரியில், ஏ எம் நாயக் சுகாதார கவனிப்பு வளாகம் மற்றும் நிராலி பன்னோக்கு மருத்துவமனையை பிரதமர் திறந்து வைப்பார். இந்த வளாகத்தில் ஏற்பாடு செய்யப்பட்டுள்ள பொது நிகழ்ச்சியில், பங்கேற்கும் அவர், கரேல் கல்வி வளாகத்தை காணொலி காட்சி மூலம் தொடங்கி வைப்பார். இதன் பின்னர், இந்த நிகழ்ச்சியில் அவர் உரையாற்றுவார்.
இந்திய தேசிய விண்வெளி மேம்பாடு மற்றும் அங்கீகார மைய தலைமையகத்தில் பிரதமர்
அகமதாபாதில் உள்ள போபாலில் இந்திய தேசிய விண்வெளி மேம்பாடு மற்றும் அங்கீகார மையத் தலைமையகத்தை அவர் தொடங்கி வைப்பார். பயன்பாடு மற்றும் சேவைகள் அடிப்படையில், விண்வெளித் துறையில் பணியாற்றும் தனியார் துறை நிறுவனங்களுக்கும், இந்திய தேசிய விண்வெளி மேம்பாடு மற்றும் அங்கீகார மையத்திற்கும் இடையேயான புரிந்துணர்வு ஒப்பந்தங்கள், பரிமாற்ற நிகழ்ச்சியும் இதில் இடம் பெறும். இந்தியாவின் திறமை மிக்க இளைஞர்களுக்கு புதிய வாய்ப்புகள் கிடைக்க விண்வெளித்துறையில், தனியார் நிறுவனங்கள் ஈடுபடுவது பெரிய ஊக்கத்தை அளிக்கும்.
இந்திய தேசிய விண்வெளி மேம்பாடு மற்றும் அங்கீகார மையத் தலைமையகம் அமைப்பது குறித்த அறிவிப்பு ஜூன் 2020-ல் வெளியிடப்பட்டது. அரசு மற்றும் தனியார் துறைகளில், விண்வெளி செயல்பாடுகளை ஊக்கப்படுத்துதல், மேம்படுத்துதல் மற்றும் முறைப்படுத்தலுக்கு விண்வெளித் துறையின் சுயேச்சையான ஒற்றைச் சாளர முகவர் அமைப்பாக இது செயல்படும். தனியார் நிறுவனங்கள் இஸ்ரோவின் வசதிகளை பயன்படுத்திக் கொள்வதற்கும் இது வாய்ப்புகளை வழங்கும்.
-------
(
சுகாதாரம் மற்றும் குடும்ப நலத்துறை அமைச்சகம்
கோவிட்-19 தடுப்பு மருந்து விநியோகம் குறித்த ஆய்வுக் கூட்டத்திற்கு டாக்டர். ஹர்ஷ் வர்தன் தலைமை தாங்கினார்
கோவிட்-19 தடுப்பு மருந்து விநியோகம் குறித்த ஆய்வுக் கூட்டத்திற்கு மத்திய சுகாதாரம் மற்றும் குடும்ப நலத்துறை அமைச்சர் டாக்டர். ஹர்ஷ் வர்தன் இன்று தலைமை தாங்கினார்,
நாடு முழுவதும் நாளை  கோவிட்-19 தடுப்பு மருந்து விநியோக ஒத்திகை நடைபெற உள்ள நிலையில், தடுப்பு மருந்து வழங்கப்பட உள்ள இடங்களின் தயார்நிலை குறித்து டாக்டர். ஹர்ஷ் வர்தன் ஆய்வு செய்தார்.
நாளைய ஒத்திகை சுமூகமாக நடைபெறுவதற்காக எடுக்கப்பட்டுள்ள நடவடிக்கைகள் குறித்து அமைச்சருக்கு அதிகாரிகள் எடுத்துரைத்தனர். நிர்வாக மற்றும் மருத்துவ அலுவலர்களிடையே சிறப்பான மற்றும் செயல்மிகு ஒத்துழைப்பு இருக்க வேண்டும் என்று டாக்டர். ஹர்ஷ் வர்தன் வலியுறுத்தினார்.
“ஒத்திகை போல் இல்லாமல், உண்மையான தடுப்பு மருந்து விநியோக நடவடிக்கையாக இருக்கும் வகையில் சிறு விஷயங்களிலும் கவனம் செலுத்தி நாம் முயற்சிப்போம்,” என்று அலுவலர்களுக்கு அவர் அழைப்பு விடுத்தார்.
மத்திய சுகாதாரம் மற்றும் குடும்ப நல அமைச்சகத்தால் தயாரிக்கப்பட்டு மாநிலங்கள் / யூனியன் பிரதேசங்களுடன் பகிரப்பட்டுள்ள விதிமுறைகளைத் தவறாமல் பின்பற்றுமாறு ஒவ்வொரு அலுவலரையும் அவர் கேட்டுக்கொண்டார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1685394
---
(Visitor Counter : 182
சுகாதாரம் மற்றும் குடும்ப நலத்துறை அமைச்சகம்
அடுத்த மூன்று நாட்களில், மாநிலங்களுக்கும், யூனியன் பிரதேசங்களுக்கும் சுமார் 7 லட்சம் கூடுதல் தடுப்பூசி டோஸ்கள்
அடுத்த மூன்று நாட்களில், மாநிலங்களுக்கும், யூனியன் பிரதேசங்களுக்கும் 7,29,610 தடுப்பூசி டோஸ்களை மத்திய அரசு கூடுதலாக அளிக்க உள்ளது.
90 லட்சத்திற்கும் அதிகமான  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்கள் வசம் கையிருப்பில் உள்ளதாக மத்திய சுகாதார அமைச்சகம் தெரிவித்துள்ளது.
இதுவரை, சுமார் 18 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், மத்திய அரசு இலவசமாக வழங்கியுள்ளது. இன்று காலை எட்டு மணி வரையிலான நிலவரப்படி, 17,09,71,429 டோஸ் தடுப்பு மருந்து  பயன்படுத்தப்பட்டுள்ளது.
தமிழக நிலவரம் : தமிழ்நாட்டுக்கு இதுவரை 76,43,010 தடுப்பூசி டோஸ்கள் அளிக்கப்பட்டுள்ளன. இதில் 4.13 விழுக்காடு வீணானதாகத் தெரிவிக்கப்பட்டுள்ளது. இதனையும் சேர்த்து, 68,53,391 தடுப்பூசி டோஸ்கள் பயன்படுத்தப்பட்டுள்ளன. 7,89,619 தடுப்பூசி டோஸ்கள் தமிழகத்தின்வசம் கையிருப்பில் உள்ளன.
புதுச்சேரி நிலவரம் : புதுச்சேரி யூனியன்பிரதேசத்திற்கு இதுவரை 3,97,130 தடுப்பூசி டோஸ்கள் அளிக்கப்பட்டுள்ளன. இதில் 0.59 விழுக்காடு வீணானதாகத் தெரிவிக்கப்பட்டுள்ளது. இதனையும் சேர்த்து, 2,20,554 தடுப்பூசி டோஸ்கள் பயன்படுத்தப்பட்டுள்ளன. 1,76,576 தடுப்பூசி டோஸ்கள் புதுச்சேரிவசம் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1717583
(
வணிகம் மற்றும் தொழில்துறை அமைச்சகம்
புவியியல் குறியீட்டு சான்றிதழ் பெற்ற ஜர்தாலு மாம்பழங்கள் பிகாரில் இருந்து இங்கிலாந்துக்கு வர்த்தக ரீதியில் முதல் முறையாக ஏற்றுமதி செய்யப்பட்டது
கிழக்கு பிராந்தியத்தின் வேளாண் ஏற்றுமதிகளுக்கு மிகப்பெரிய ஊக்கமளிக்கும் விதமாக, புவியியல் குறியீட்டு சான்றிதழ் பெற்ற ஜர்தாலு மாம்பழங்கள் பிகாரில் இருந்து இங்கிலாந்துக்கு வர்த்தக ரீதியில் முதல் முறையாக இன்று ஏற்றுமதி செய்யப்பட்டது.
லக்னோவில் உள்ள அபேடாவின் பேக்கிங் மையத்தில் இருந்து பிகார் அரசு, இந்திய தூதரகம் மற்றும் இன்வெஸ்ட் இந்தியாவுடன் இணைந்து சாறு மற்றும் வாசனை மிக்க மாம்பழங்களை இங்கிலாந்துக்கு அபேடா அனுப்பியது.
சிறந்த சுவை மற்றும் வாசனை கொண்ட ஜர்தாலு மாம்பழங்கள் 2018-ல் புவியியல் குறியீட்டை பெற்றன.
மாம்பழங்களின் ஏற்றுமதிகளுக்காக வாங்குவோர்-விற்போர் காணொலி கூட்டங்கள் மற்றும் திருவிழாக்களை அபேடா நடத்தி வருகிறது. இந்திய தூதரகங்களுடன் இணைந்து ஜெர்மனியில் உள்ள பெர்லின் மற்றும் ஜப்பானில் மாம்பழ திருவிழாக்களை அபேடா சமீபத்தில் நடத்தியது.
சியோலில் உள்ள இந்திய தூதரகம் மற்றும் இந்திய வர்த்தக சங்கம், கொரியா ஆகியவற்றுடன் இணைந்து காணொலி வாங்குவோர்-விற்போர் கூட்டத்தை 2021 மே மாதத்தில் அபேடா நடத்தியது. கொவிட்-19 காரணமாக இந்த நிகழ்ச்சிகளை நேரடியாக நடத்த முடியவில்லை.
புவியியல் குறியீட்டு சான்றிதழ் பெற்ற பங்கனப்பள்ளி மற்றும் சுர்வர்ணரேகா மாம்பழங்களை ஆந்திரப் பிரதேசத்தின் கிருஷ்ணா மற்றும் சித்தூர் மாவட்டங்களில் இருந்து சமீபத்தில் ஏற்றுமதி செய்யப்பட்டது.
பழங்களின் அரசன் மற்றும் கற்பகவிருட்சம் என்றழைக்கப்படும் மாம்பழம், உத்தரப் பிரதேசம், ஆந்திரப் பிரதேசம், தெலங்கானா மற்றும் கர்நாடகாவில் அதிகளவில் விளைகிறது.
தனது மையங்களில் மாம்பழங்களை பதப்படுத்தி, மத்திய கிழக்கு, ஐரோப்பிய ஒன்றியம், அமெரிக்கா, ஜப்பான் மற்றும் தென் கொரியாவுக்கு மாம்பழங்களை அபேடா ஏற்றுமதி செய்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1726999
அணுசக்தி அமைச்சகம்
2031ம் ஆண்டுக்குள், அணு மின்சக்தி திறன் 22,480 மெகாவாட் திறனை எட்டும் : டாக்டர் ஜித்தேந்திர சிங் தகவல்
மக்களவையில் எழுத்துப்பூர்வமாக தாக்கல் செய்த பதிலில், மத்திய அணுசக்தி துறை இணையமைச்சர் டாக்டர் ஜித்தேந்திர சிங் கூறியதாவது:நாட்டின் எரிசக்தியில், அணு மின் சக்தி ஒரு முக்கியமான அங்கம். மற்ற எரிசக்தி ஆதாரங்களுடன், அணு மின் சக்தியும் உகந்த முறையில் தொடர்ந்து பயன்படுத்தப்படுகிறது.அணு மின்சக்தியை 24 மணி நேரமும் உற்பத்தி செய்ய முடியும். இது நாட்டுக்கு நீண்ட காலம் எரிசக்தி பாதுகாப்பை வழங்கும் ஆற்றல் படைத்தது.தற்போது 22 அணு உலைகள் 6,780 மெகாவாட் திறனுடன் செயல்பாட்டில் உள்ளன. மேலும் 12 அணு உலைகளை அமைக்க மத்திய அரசு ஒப்புதல் அளித்துள்ளது. 2031ம் ஆண்டுக்குள், அணு மின்சக்தி திறன் 22,480 மெகாவாட் திறனை எட்டும் என எதிர்பார்க்கப்படுகிறது.செராமிக்ஸ், கண்ணாடி, தொலை தொடர்பு சாதனங்கள், மின்கலம் மற்றும் விண்வெளித் துறைகளில் லித்தியம் முக்கிய மூலப் பொருளாக உள்ளது.
கர்நாடகாவின் மாண்டியா மாவட்டத்தில் உள்ள மர்லகல்லா - அலபட்னா பகுதியில் 1,600 டன் அளவுக்கு லித்தியம் வளம் இருப்பதாக அணுசக்தி கனிமவள இயக்குனரகம் நடத்திய ஆரம்பகட்ட ஆய்வில் கண்டறியப்பட்டுள்ளது.
மேலும் விவரங்களுக்கு https://pib.gov.in/PressReleasePage.aspx?PRID=1694796
-------
(Visitor Counter : 204
பாதுகாப்பு அமைச்சகம்
ராணுவ கமாண்டர்கள் மாநாடு தொடக்கம்
இரண்டாண்டுக்கு ஒரு முறை நடைபெறும் ராணுவ கமாண்டர்களின் மாநாடு 2018, ஏப்ரல் 16ஆம் தேதி தில்லியில் தொடங்கியது.
பாதுகாப்புத் துறை இணையமைச்சர் டாக்டர் சுபாஷ் ராமாராவ் பாம்ரே நிகழ்ச்சியில் பங்கேற்றுப் பேசுகையில், பாதுகாப்புச் சவால்களை எதிர்கொள்ளும் வகையில் இந்திய ராணுவம் ஆற்றிய அளப்பரிய சாதனைகளைப் பாராட்டினார். இவ்வாறு பாதுகாப்புக்கு ஏற்படும் அச்சுறுத்தல்களைத் தடுத்ததன் மூலம் நாட்டின் மேம்பாடு, முன்னேற்றம் ஆகியவற்றுக்கு வழியேற்பட்டுள்ளது என்றும் அவர் குறிப்பிட்டார். நட்பு நாடுகளுடன் இணைந்து மேற்கொள்ளும் பல்வேறு கூட்டு நடவடிக்கைகள் மற்றும் பயிற்சிகளைத் தொடர்ந்து மேற்கொண்டுவரும் இந்திய ராணுவத்தை அவர் பாராட்டினார்.
“அதே சமயம் உள்நாட்டு, மற்றும் வெளிஎல்லைப் பாதுகாப்புச் சவால்களில் மிகப் பெரிய அளவில் மிகப் பெரிய பலத்துடன் தயாராக இருக்க வேண்டியதும் அவசியம்” என்று அமைச்சர் வலியுறுத்தினார்.
“இந்திய ராணுவத்தின் செயல்திறனை மேம்படுத்துதல், படைகளை நவீனமாக்குதல், அவற்றுக்கெல்லாம் மேலாக, நல்ல கட்டமைப்பை மேம்படுத்துதல் ஆகிய தேவைகளைப் பூர்த்தி செய்வதில் மத்திய அரசு உறுதியாக இருக்கிறது” என்று டாக்டர் பாம்ரா கூறினார். முப்படைகளுக்கும் இடையில் ஒருங்கிணைந்த திறன் மேம்பாடு மூலம் நிதிஆதாரத்தை அதிகபட்ச அளவில் மேம்படுத்திக்கொள்ளலாம் என்று உறுதிபடக் கூறிய அமைச்சர், உள்நாட்டிலேயே தயாரிப்பது, தற்சார்பு நிலை ஆகியவற்றையும் குறிப்பிட்டார்.
இந்திய ராணுவப் படையினரின் தலைவர் தலைமையில் நடைபெறும் மாநாட்டு அமர்வில் மூத்த கமாண்டர்கள் பங்கேற்றுப் பாதுகாப்பு, வெளியிலிருந்து வரும் அச்சுறுத்தல்கள், எதிரிகளிடமிருந்து தாக்குதல் ஏற்படும் அபாயம், அதைச் சமாளித்தல் ஆகியவை குறித்து விவாதிக்கிறார்கள்.
----
(Visitor Counter : 73
அறிவியல் மற்றும் தொழில்நுட்பத்துறை
தொழிற்சாலைக் கழிவுப் பருத்தியும், இயற்கைக் கடல்நீர் மின்பகுபொருளும் மின்சார சேமிப்புக்கு உதவும்.
மின்சார அறுவடை மற்றும் சேமிப்பு இயந்திரமாகப் பயன்படுத்தக் கூடிய எளிய, குறைந்த விலையுள்ள, சுற்றுச்சூழலுக்கு நட்பான மற்றும் நிலையான சிறப்பு மின்தேக்கி மின்முனையை, இந்திய அரசின் அறிவியல் மற்றும் தொழில்நுட்பத் துறையின் தன்னாட்சி பெற்ற அமைப்பான தூள் உலோகவியல் மற்றும் புதியப் பொருள்களுக்கான சர்வதேச முன்னேறிய ஆய்வு மையத்தின் விஞ்ஞானிகள் தொழிற்சாலைக் கழிவுப் பருத்தியில் இருந்து உருவாக்கியுள்ளனர். சிறப்பு மின்தேக்கியின் பொருளாதார கட்டுருவாக்கத்துக்காக தற்போது இருக்கும் நீர் கலந்த மின்பகுபொருளுக்கு மாற்றாக, சுற்றுச்சூழலுக்கு நட்பான, விலை குறைந்த, அளவிடக்கூடிய மற்றும் மாற்று நீர் கலந்த மின்பகுபொருளாக இயற்கைக் கடல் நீரை முதல் முறையாக பயன்படுத்தியுள்ளனர்.
உயர் மின் அடர்த்தி, நீடித்த ஆயுள் மற்றும் வழக்கமான மின்தேக்கிகள் மற்றும் லித்தியம் அயன் மின்கலங்களோடு ஒப்பிடும் போது அதிவேக மின்னேற்றம் ஆகிய பலன்களுக்காக அடுத்த தலைமுறை மின்சார சேமிப்புக் கருவியான சிறப்பு மின்தேக்கி பெரிதான ஆராய்ச்சி கவனத்தை பெற்றுள்ளது.
1ஏஜி-1 மின்சார அடர்த்தியுடன் அதிகபட்சக் கொள்ளளவை இயற்கை கடல் நீர் சார்ந்த சிறப்பு மின்தேக்கி வெளிப்படுத்தியதாக சமீபத்திய ஆய்வில் கண்டறியப்பட்டுள்ளது. கூடுதலாக, 99 சதவீத கொள்ளளவு தக்கவைத்தலுடனும், 99 சதவீத கூலோம்பிக் திறனுடனும்  10,000 மின்னேற்றம்-இறக்க சுழற்சிகளுடன் மிக சிறந்த நீடித்து உழைக்கும் தன்மையை கடல் நீர் சார்ந்த சிறப்பு மின்தேக்கி வெளிப்படுத்தியுள்ளது.
ஆராய்ச்சிக் குழுவின் புதிய, நிலையான மற்றும் பசுமை சிறப்பு மின்தேக்கி நடைமுறை பயன்பாட்டுக்கான உயர் சாத்தியத்தைக் காட்டியதோடு, மிக முக்கியமாக, விலை குறைந்த, சுற்றுச்சூழலுக்கு நட்பான, திறமையான, சுய-சக்தி கருவியை வெளிக்கொண்டு வந்துள்ளது.
"புதுப்பிக்கத்தக்க எரிசக்தியின் அதிக அளவிலான பயன்பாட்டுக்கு அதற்கு இணையான திறன் கொண்ட விலை குறைவான மின் சக்தி சேமிப்பு தேவைப்படுகிறது. அதிக அளவில் கிடைக்கக்கூடிய பொருள்களான கழிவுப் பருத்தி மற்றும் கடல் நீரைக் கொண்டு உருவாக்கப்படும் சிறப்பு மின்தேக்கிகளின் கட்டுருவாக்கத்துக்கு இந்த ஆய்வு ஒரு தீர்வை அளிக்கிறது!நிலையான, பசுமைச் செயல்பாடுகளையுடைய, கழிவிலிருந்து செல்வத்தை உருவாக்குவதற்கான உட்பொதிந்தக் கொள்கைகளுக்கான ஆக்கப்பூர்வ அறிவியலுக்கு இது ஒரு மிகச் சிறந்த எடுத்துக்காட்டாகும்," என்று அறிவியல் மற்றும் தொழில்நுட்பத் துறையின் செயலாளர், பேராசிரியர். அசுதோஷ் ஷர்மா கூறினார்.
மேலும் தகவல்களுக்கு, டாக்டர். மணி கார்த்திக்கை அணுகவும்